
Tőkepiaci válságok hatása a kőolajárakra

A kőolaj, mint energiahordozó meghatározó a mindennapi gazdasági életben, hiszen a pénzpiacokra is kiható válságok meghatározó mutatója az energiahordozók árának alakulása.
Két kőolajfajta, a Brent, valamint a West Texas Intermediate (WTI) piaci árfolyamait vizsgálva a tőkepiac és az olajárak közötti kapcsolatot próbálom statisztikai összefüggések révén kimutatni tőkepiaci válságok, elsősorban a 2008-as pénzügyi válság, illetve a COVID-19 világjárványból kialakult gazdasági válság időszakában.
Alapfeltevésem szerint létezik kapcsolat a tőkepiaci válságok idején jelentkező részvényárfolyam-volatilitás és a kőolajárak között, és azt a hipotézist is vizsgálom, mely szerint főleg válságok alatt az APT tőkepiaci modellben megnő a makroökonómiai faktorként használt kőolajárak magyarázó ereje.

